CELEX: C2007/297/38
Language: mt
Date: 2007-12-08 00:00:00
Title: Kawża C-430/07: Talba għal deċiżjoni preliminari mressqa mir-Raad van State (l-Olanda) fis- 17 ta' Settembru 2007 — Exportslachterij J. Gosschalk & Zoon B.V. vs Minister van Landbouw, Natuur en Voedselkwaliteit

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/23
            
         Talba għal deċiżjoni preliminari mressqa mir-Raad van State (l-Olanda) fis-17 ta' Settembru 2007 — Exportslachterij J. Gosschalk & Zoon B.V. vs Minister van Landbouw, Natuur en Voedselkwaliteit
   (Kawża C-430/07)
   (2007/C 297/38)
   Lingwa tal-kawża: l-Olandiż
   Qorti tar-rinviju
   Raad van State (l-Olanda).
   Partijiet fil-kawża prinċipali
   
      Rikorrenti: Exportslachterij J. Gosschalk & Zoon BV.
   
      Konvenut: Minister van Landbouw, Natuur en Voedselkwaliteit.
   Domandi preliminari
   
               1)
            
            
               It-testijiet ta' l-ESB li huma obbligatorji mill-1 ta' Jannar 2001 permezz tar-Regeling uitvoer vers vlees en vleesbereidingen 1985 (Staatscourant 2001, Nru 218), liema regolament ġie adottat fil-kuntest ta' l-implementazzjoni ta' l-Artikolu 1(3) tad-Deċiżjoni 2000/764 dwar l-ittestjar ta' annimali bovini għall-preżenza ta' l-enċifalopatija sponġiformi bovina u li temenda d-Deċiżjoni 98/272/KE dwar is-sorveljanza epidemjoloġika għall-enċifalopatiji sponġiformi trażmissibbli (1), jikkostitwixxu testijiet fis-sens ta' l-Artikolu 2(1) tar-Regolament Nru 2777/2000 li jadotta miżuri ta' appoġġ eċċezzjonali favur is-suq tal-laħam taċ-ċanga u l-vitella (2)?
            
         
               2)
            
            
               F'każ ta' risposta pożittiva, l-Artikolu 2(1) tar-Regolament Nru 2777/2000 għandu jiġi kkunsidrat bħala intervent maħsub biex jistabbilizza s-suq tal-laħam taċ-ċanga u l-vitella (miżura ta' appoġġ favur is-suq) fis-sens ta' l-Artikolu 1(2)(b) tar-Regolament Nru 1258/1999 dwar il-finanzjament tal-politika komuni agrikola (3) jew bħala miżura veterinarja speċifika fis-sens tal-punt (d) ta' din l-aħħar imsemmija dispożizzjoni, jew inkella jikkostitwixxi kemm tali intervent kif ukoll tali miżura?
            
         
               3)
            
            
               Jekk il-miżura in kwistjoni tikkostitwixxi (ukoll) miżura ta' appoġġ favur is-suq, għandu jiġi konkluż, fid-dawl tal-ġurisprudenza tal-Qorti tal-Ġustizzja li tirriżulta mis-sentenza tagħha tat-30 ta' Settembru 2003, Il-Ġermanja vs Il-Kummissjoni (C-239/01) (4), li t-testijiet magħmula kellhom ikunu ffinanzjati esklużivament mill-Komunità u li, għalhekk, l-Artikolu 2(2) tar-Regolament Nru 2777/2000, safejn dan jipprovdi li l-Komunità tiffinanzja biss parti mill-ispejjeż tat-testijiet ta' l-ESB, huwa invalidu għaliex imur kontra r-Regolament Nru 1254/1999 (5)?
            
         
               4)
            
            
               Jekk l-Artikolu 2(2) tar-Regolament Nru 2777/2000 huwa validu, l-imsemmi Regolament jipprekludi lill-Istati Membri milli jgħaddu għal fuq l-operaturi ekonomiċi l-ispejjeż tat-testijiet ta' l-ESB imwettqa?
            
         
               5)
            
            
               It-tieni subparagrafu ta' l-Artikolu 5(4) tad-Direttiva 85/73/KEE dwar il-finanzjament ta' l-ispezzjonijiet u l-kontrolli veterinarji (6) previsti mid-Direttivi 89/662/KEE (7), 90/425/KEE (8), 90/675/KEE (9) u 91/496/KEE (10), kif emendata u kkonsolidata mid-Direttiva 96/43/KE, għandu jiġi interpretat fis-sens li din id-direttiva ma tipprekludix lil Stat Membru milli jitlob miżata minħabba l-ispejjeż sostnuti sabiex jitwettqu t-testijiet ta' l-ESB? Jekk iva, x'rekwiżiti għandha tissodisfa miżata għat-testijiet ta' l-ESB?
            
         
      (1)  Deċiżjoni tal-Kummissjoni tad-29 ta' Novembru 2000 (ĠU L 305, p. 35).
   
      (2)  Regolament tal-Kummissjoni tat-18 ta' Diċembru 2000 (ĠU L 321, p. 47).
   
      (3)  Regolament tal-Kunsill tas-17 ta' Mejju 1999 (ĠU L 160, p. 103).
   
      (4)  Ġabra p. I-10333.
   
      (5)  Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni tas-suq taċ-ċanga u l-vitella (ĠU L 160, p. 21).
   
      (6)  Direttiva tal-Kunsill, tad-29 ta' Jannar 1985, fuq l-iffinanzjament ta' l-ispezzjonijiet tas-saħħa u l-kontroll fuq il-laħam frisk u tat-tjur (ĠU L 32, p. 14).
   
      (7)  Direttiva tal-Kunsill, tal-11 ta' Diċembru 1989, dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (ĠU L 395, p. 13).
   
      (8)  Direttiva tal-Kunsill, tas-26 ta' Ġunju 1990, dwar l-iċċekkjar, veterinarju u zootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (ĠU L 224, p. 29).
   
      (9)  Direttiva tal-Kunsill, ta' l-10 ta' Diċembru 1990, li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (ĠU L 373, p. 1).
   
      (10)  Direttiva tal-Kunsill, tal-15 ta' Lulju 1991, li tistabbilixxi l-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (ĠU L 268, p. 56).